ปรึกษาเรื่องท้องหน่อยค่ะ หนูมีลูก1คน ตอนนี้ลูก1ขวบพอดี ประจำเดือนของหนูมาเมื่อวันที่23/07/65หมด28/07/65 ปกติประจำเดือนของหนูจะมาทุกก่อนสิ้นเดือน แต่ยังไม่มาเลยเป็นเวลา1เดือน จนหนูมีอาการอ้วก เวียนหัวหน้ามืดตาลายเวลากินข้าวไม่กี่คำคืออ้วก ทำให้หนูไม่รู้ว่าท้องไหม
สวัสดีค่ะ ประจำเดือนแบบที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาช้ากว่า 35 วันไปแล้วถือว่าช้าผิดปกติ อาจเกิดมาจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลควรตรวจยืนยันการตั้งครรภ์ให้แน่ชัด เพราะการคลื่นไส้ อาเจียน หน้ามืด ตาลาย ไม่ใช่อาการที่จำเพาะเจาะจงต่อการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป